**Preses relīze**

Rīga, 10 .aprīlis 2025. g.

**Nosaukti “Jaunatnes stikla dizainers gravēšanā - *2025” sacensību  laureāti***

Noslēgušās pirmās Latvijas jaunatnes sacensības stikla gravēšanā  Pirmais etaps Latvijas jaunatnes sacensībās stikla gravēšanā “Jaunatnes stikla dizainers gravēšanā - *2025” .*Kopumā tika vērtēti 22 fināla dalībnieki no 11 skolām.

Sacensību darbus vērtēja žūrija 7 cilvēku sastāvā, 5 no kuriem ir profesionāli stikla mākslinieki: Dainis Gudovskis, (30 gadu pieredze Latvijas Mākslas akadēmijā pasniedzēja darbā), Inga Salmiņa, Līvānu stikla studijas īpašniece un pasniedzēja, Valdis Grebežs, Špoģu Mākslas skolas stikla studijas vadītājs, Ilze Rimicāne, RBJC “Daugmale” stikla studijas vadītāja, Inga Jaunzeme, RBJC PES stikla studijas vadītāja, keramiķe Sandra Osīte, Salacgrīvas mākslas skolas studijas vadītāja un Rīgas Latviešu biedrības Domes locekle, vairāku skolēnu konkursu organizatore Mirdza Stirna.

Dalībnieku darbi tiek vērtēti 3 grupās: 8-10 gadi, 11-15 gadi un 16-25 gadi.

Pirmo stikla gravēšanas sacensību tēma ir bagātā Latvijas flora un fauna. Dalībniekiem saskaņā ar izlozi katram bija sava tēma, kas jāuzzīmē skicē un jāizgravē.

**Sacensību laureāti :**

Vecuma grupā 8- 10 gadi:

1. Vieta Marija Hodjakova RBJC PES

2. Vieta Aleksandra Jančevska Rīgas 88.vsk.

3. Vieta Madara Vavinska Jelgavas jaunrades nams " Junda"

Vecuma grupā 11-15 gadi:

1. Vieta Anete Uldriķe Garkalnes MVP

2. Vieta Mārtiņš Sprugēvičs RBJC PES

2. Vieta  Iļja Siņica Rīgas pamatskola "Būsim"

3. Vieta Anna Ansone Garkalnes MVP

Vecuma grupā 16-25 gadi:

1. Vieta Amanda Jansone Jelgavas jaunrades nams "Junda"

2. Vieta Eduards Zaļkalns RBJC "Daugmale"

3. Vieta Viktorija Nesanira Rīgas Zolitūdes ģimnāzija

Laureātu apbalvošana notiek 16. aprīlī Rīgas Latviešu biedrības namā 18.00.  Galvenās 3 balvas ir  ceļojumu dāvanu kartes EUR 50 vērtībā ceļojumiem pa Baltijas valstīm, ko sacensībām ar saviem ceļojumiem nodrošināja pasākumu atbalstītāja ceļojumu aģentūra “Jauni rakursi”.

Sacensību norisi nodrošināja Rīgas Latviešu biedrības Vizuālās mākslas komisija,  tās locekle mecenāte māksliniece  Inga Jaunzeme  un Rīgas pašvaldības RBJC PES.

Žūrijas loceklis pieredzējušais stikla mākslinieks Dainis Gudovskis, vērtējot jauniešu darbus, smej: “Tas nekas, ka izlozējis augļu dārza tēmu, bet reāli izgravē ziemas ainavu lauku sētā ar visu skursteni un dūmiem. Man patīk nepaklausīgie. Es pats tāds esmu līdz pat šai dienai. Tiem ir gan nedaudz grūtāka dzīve. Tas domu gājiens ir saistīts vairāk ar formālu lietu ignorēšanu tajā brīdī, kad asociācijas ir pilnīgi citas, kuras mākslinieks atspoguļo savā darbā konkrētā brīdī. Otra lieta, ko redzu atsevišķos darbos ir laukuma sajūta. Tā ir Dieva dota lieta. Ja ir šīs laukuma attiecības un arī grafiskais zīmējums, tas rāda izpratni, varbūt pat tīri intuitīvu. Bet tā ir mākslinieka pazīme . Tā ir talanta pazīme”.

Rīgas Latviešu biedrības priekšsēdētāja vietniece Gaida Jablovska saka: “Esam gandarīti par sacensību rezultātiem. Bērnu un jauniešu jaunrade, tajā skaitā tehniskā, ir atbalstāma lieta. Jo tikai radošas personības spēj vērst mūsu dzīvi labāku, veidot mūsu nākotni cerīgāku un valsti - konkurētspējīgāku”.

Inga Jaunzeme

Stikla māksliniece,

Rīgas Latviešu biedrības Vizuālās komisijas locekle

T. 26661199